open-index/open-wikipedia-markdown huggingface dataset:
Serbijos futbolo taurė

**Serbijos futbolo taurė** () – pagrindinis Serbijos futbolo atkrintamųjų varžybų turnyras. Jame dalyvauja 32 komandos. Taurės laimėtojas patenka į UEFA Europos lygą.

## Istorija

Varžybos vyksta nuo 2006 m., kai Serbija atsiskyrė nuo Serbijos ir Juodkalnijos. Pagal rėmėjus 2006–2010 m. taurė vadinta *Lav Cup*.

## Titulai

2007–2024 m. Serbijos taurę yra laimėję 5 klubai, tarp jų sėkmingiausi – „Crvena zvezda“ ir „Partizan“ (po 7 titulus).

|-
| Partizan Beograd || 7 || 2008, 2009, 2011, 2016, 2017, 2018, 2019
|-
| Crvena zvezda Beograd || 7 || 2007, 2010, 2012, 2021, 2022, 2023, 2024
|-
| Vojvodina Novi Sad || 2 || 2014, 2020
|-
| FK Jagodina || 1 || 2013
|-
| Cukaricki Beograd || 1 || 2015
|}

## Finalai

|-
|  || Crvena zvezda Beograd || Vojvodina Novi Sad || 2-0
|-
|  || Partizan Beograd || Zemun Beograd || 3-0
|-
|  || Partizan Beograd || FK Sevojno || 3-0
|-
|  || Crvena zvezda Beograd || Vojvodina Novi Sad || 3-0
|-
|  || Partizan Beograd || Vojvodina Novi Sad || 3-0
|-
|  || Crvena zvezda Beograd || Borac Čačak || 2-0
|-
|  || FK Jagodina || Vojvodina Novi Sad || 1-0
|-
|  || Vojvodina || FK Jagodina || 2-0
|-
|  || Čukarički || Partizan Beograd || 1-0
|-
|  || Partizan Beograd || Javor Ivanjica || 0-2
|-
|  || Partizan Beograd || Crvena zvezda Beograd || 1-0
|-
|  || Partizan Beograd || FK Mladost Lučani || 2-1
|-
|  || Partizan Beograd || Crvena zvezda Beograd || 1-0
|-
|  || Vojvodina || Partizan Beograd || 2-2 (baud. 4-2)
|-
|  || Crvena zvezda Beograd || Partizan Beograd || 0-0 (baud. 4-3)
|-
|  || Crvena zvezda Beograd || Partizan Beograd || 2-1
|-
|  || Crvena zvezda Beograd || FK Čukarički || 2-1
|-
|  || Crvena zvezda Beograd || Vojvodina Novi Sad || 2-1
|}

## Nuorodos
* Yugoslavia/Serbia (and Montenegro) - Cup Finals (Rsssf.org)
* Samtlige pokalfinaler fra Jugoslavien / Serbien (Foot.dk)
* Serbia Cup (Soccerway.com)
* Kup Srbije (Srbijasport.net)
Uğur Boral

**Uguras Boralas** (g. 1982 m. balandžio 14 d.) – buvęs futbolininkas, Turkijos rinktinės saugas.

## Karjera
Pradėjo futbolininko karjerą 1995 m. Stambulo mėgėjų lygos klube Gaziosmanpaşa Karadenizspor. 

2000 m. perėjo į profesionalų klubą Gençlerbirliği SK, bet buvo skolinamas silpnesniems klubams. 

2004 m. grįžo į Gençlerbirliği, o nuo 2006 m. perėjo į vieną Turkijos lygos lyderių – Fenerbahçe. 

2007 m. su šiuo klubu laimėjo šalies lygą ir Supertaurę.

## Rinktinė
Nuo 2005 m. rungtyniavo .

Su rinktine dalyvavo 2008 m. Europos futbolo čempionate ir pusfinalio varžybose su Vokietija įmušė pirmąjį savo įvartį atstovaudamas Turkijos rinktinei.

## Pasiekimai
* Turkcell Superlyga (2007 m.)
* Turkijos supertaurė (2007 m.)

## Dalyvavimas čempionatuose

|}

## Išnašos

## Nuorodos
* Transfermarkt
* SOCCERWAY
The Ten (filmas)

**The Ten** (Dešimt) – 2007 m. JAV režisieriaus Devido Veino () komedija. Filmas – dešimties Dievo įsakymų ekranizacija, susidedantis iš dešimties atskirų istorijų. 

## Siužetas

* „Neturėk kitų Dievų, tik mane vieną“. Stefanas, iššoko iš lėktuvo be parašiuto ir įstrigo iki pusės į žemę. Taip gyvendamas jis TV pagalba tapo įžymybe…
* „Netark Dievo vardo be reikalo“. Savo atostogų Meksikoje metu, bibliotekos darbuotoja Glorija sutinka seksualų vaikiną vardu Jėzus, kuris gali vaikščioti vandens paviršiumi. Ji priima šį kaip Dievą…
* „Nežudyk“. Chirurgas Ričis norėdamas pajuokauti operacijos metu ligoniui pilve paliko chirurgines žirkles. Ligonis miršta. Teisme Ričis tvirtina, kad tai padarė dėl juoko. Ričis nuteisiamas ir patenka į kalėjimą… 
* „Gerbk savo tėvą ir motiną“. Baltaodžių šeimoje gimė juodaodžiai dvynukai…
* „Negeisk nė vieno daikto, kuris yra tavo artimo“. Pavydo apimti kaimynai lenktyniauja, kuris įsigys daugiau kompiuterinių tomografų, o įvykus nelaimei, mieste nėra kur atlikti skubių tyrimų…
* „Negeisk svetimo vyro ir svetimos moteries“. Gydytojas Ričis sėdi kalėjime ir yra seksualiai išnaudojamas kameros draugo. Bet atsiranda kitas, kuris taip pat norėtų Ričio…
* „Nevok“. Kelė su savo vyru atėjo į klubą ir ją sužavėjo lėlė–marionetė. Ji taip įsimyli lėlę, kad ryžtasi pavogti ją ir praleisti laiką kartu…
* „Nemeluok“. Benamio narkomano pasakojimas apie melagį raganosį. Kartą raganosis nugirdo, kad šunys tyčia nori visus žvėris apkrėsti AIDS. Raganosis nori visus įspėti, bet niekas juo netiki…
* „Nepaleistuvauk“. Istorija apie Džefo, jo žmonos Gretchen ir meilužės Lizos meilės trikampį…
* „Švęsk sekmadienį“. Glorija su vaikais sekmadieni išvyksta į bažnyčią. Jos vyras pasilieka namuose. Yra trys laisvos valandos. Taip kartojasi kiekvieną sekmadienį. Bet vieną kartą žmona su vaikais grįžo iš bažnyčios anksčiau…

## Aktoriai
* Džesika Alba – Defo meilužė Liza
* Vainona Raider – Kelė
* Polas Rudis – Džefas
* Famke Janssen – Džefo žmona Gretchen
* Adamas Braudis – Stefanas
* Gretchen Mol – Glorija
* Ken Marino – chirurgas Ričis
ir kt.

## Nuorodos
*
*http://www.imdb.com/title/tt0811106/awards ]
Omaha

**Omaha** – didžiausias Nebraskos valstijos miestas JAV šiaurės rytuose. Mieste gyvena 427 tūkstančių gyventojų.

## Istorija
Miesto pavadinimas kilo nuo indėnų omahų tautos, kuri gyveno dabartinio miesto žemėse, pavadinimo. Indėnai teritoriją vadino *UmoNhoN* ar *UmaNhaN*.

## Demografija

## Kultūra
Omahos kultūra garsėja savo Afroamerikietiška muzika, teatrais bei muziejais. Omaha turi 1 valstybinio lygio ir dar keletą mažesnės svarbos muziejų. Vienas svarbiausių yra Joslyn meno muziejus įkurtas 1931 metais.

## Miestai partneriai

*  Šidzuoka, Japonija
*  Braunšveigas, Vokietija
*  Šiauliai, Lietuva
*  Neisas, Airija
*  Chalapa, Meksika
*  Bachmutas, Ukraina
*  San Kristobalis, Venesuela

## Nuorodos
* Oficialus miesto tinlalapis (anglų k.)
Serbijos ir Juodkalnijos I lyga

**Serbijos ir Juodkalnijos I lyga** (, iki 2003 m. vasario ***Jugoslavijos FR futbolo čempionatas***) – pagrindinės Serbijos ir Juodkalnijos futbolo varžybos, vykusios suskilusioje Jugoslavijoje, kuri 2003 m. persivadino Serbija ir Juodkalnija.

## Istorija

1991 m. iš Jugoslavijos futbolo čempionato pasitraukė kroatų ir slovėnų komandos, o 1992 m. pasitraukė ir bosniai su makedoniečiais. Dėl to Jugoslavijoje liko tik juodkalniečiai ir serbai – tai ir buvo faktinė Serbijos ir Juodkalnijos čempionato pradžia. Kita vertus, šalies pavadinimas liko nepakitęs (Jugoslavija), todėl lygos valdymas ir atsakingi asmenys taip pat nepasikeitė – tiesiog pasitraukusias kitų respublikų komandas pakeitė papildomos ekipos iš Juodkalnijos ir Serbijos. 2005 m. pervadinta superlyga. 2006 m. atsiskyrus Juodkalnijai lyga panaikinta.

## Titulai

1993–2006 m. Serbijos ir Juodkalnijos čempionais yra tapę 3 klubai, tarp jų sėkmingiausias – „Partizan“ (8 titulai).

|-
| Partizan Beograd || 8 || 1992–93, 1993–94, 1995–96, 1996–97, 1998–99, 2001–02, 2002–03, 2004–05
|-
| Crvena zvezda Beograd || 5 || 1994–95, 1999–2000, 2000–01, 2003–04, 2005–06
|-
| Obilic Beograd || 1 || 1997–98
|}

## Prizininkai

|-
|  || Partizan Beograd || Crvena zvezda Beograd || Vojvodina Novi Sad || Vesko Mihajlovic ir Anto Drobnjak (po 22)
|-
|  || Partizan Beograd || Crvena zvezda Beograd || Vojvodina Novi Sad || Savo Milosevic (20)
|-
|  || Crvena zvezda Beograd || Partizan Beograd || Vojvodina Novi Sad || Savo Milosevic (30)
|-
|  || Partizan Beograd || Crvena zvezda Beograd || Vojvodina Novi Sad || Vojislav Budimirovic (23)
|-
|  || Partizan Beograd || Crvena zvezda Beograd || Vojvodina Novi Sad || Zoran Jovicic (21)
|-
|  || Obilic Beograd || Crvena zvezda Beograd || Partizan Beograd || Sasa Markovic (27)
|-
|  || Partizan Beograd || Obilic Beograd || Crvena zvezda Beograd || Dejan Osmanovic (16)
|-
|  || Crvena zvezda Beograd || Partizan Beograd || Obilic Beograd || Mateja Kezman (27)
|-
|  || Crvena zvezda Beograd || Partizan Beograd || Obilic Beograd || Peter Divic (27)
|-
|  || Partizan Beograd || Crvena zvezda Beograd || Sartid Smederevo || Zoran Djuraskovic (27)
|-
|  || Partizan Beograd || Crvena zvezda Beograd || OFK Beograd || Zvonimir Vukic (22)
|-
|  || Crvena zvezda Beograd || Partizan Beograd || Zeleznik Beograd || Nikola Zigic (18)
|-
|  || Partizan Beograd || Crvena zvezda Beograd || Zeta Golubovci || Marko Pantelic (21)
|-
|  || Crvena zvezda Beograd || Partizan Beograd || Vozdovac Beograd || Srdjan Radonjic (20)
|}

## Nuorodos
* Yugoslavia/Serbia (and Montenegro) - List of Champions (Rssss.org)
* Samtlige mestre fra Jugoslavien / Serbien (Foot.dk)
* Serbia and Montenegro Prva Liga (Soccerway.com)
Superlicencija

**Superlicencija** – leidimas sportininkui lenktyniauti Formulės 1 čempionate.

Leidimą pagal nustatytas sąlygas išduoda F1 komisija.

Leidimas mokamas ir privalomas įsigyti kiekvienai metais. Pinigų suma priklauso nuo lenktynininko pasiektų rezultatų, pvz., kad dalyvautų 2008 m. sezone lenktynininkas Kimi Räikkönen (Ferrari) turėjo sumokėti 230 000 €, Lewis Hamilton iš McLaren ir Fernando Alonso (Renault) – 228 000 €. Mokesčio formulė yra tokia: mokama 10 000 € plius po 2000 € už kiekvieną prieš tai sezone pasiektą tašką.

## Reikalavimai kandidatui
Kad gautų superlicenciją, pilotas jau anksčiau turi turėti A lygio varžybų licenciją ir atitikti tam tikrus FIA iškeltus reikalavimus. Reikalaujama, kad pilotas būtų tapęs čempionu bet kurioje žemesnėje lygoje, pvz., Formulė 3 ar GP2 (geriau žinomą Formulė 3000 vardu) arba būtų pasiekęs gerus rezultatus kelerius metus iš eilės. Pavyzdžiui, pilotas penkis kartus iš eilės finišavęs trijose pirmose vietose per dvejus metus GP2 čempionate gali gauti superlicenciją.

Be to, pilotai, kurie yra lenktyniavę IndyCar čempionate (JAV vykstančios lenktynės), gali gauti superlicenciją, jei yra finišavę sezone tarp pirmų šešių pilotų. Tai leidžia Amerikos lenktynininkams iš karto patekti į Formulę 1 be privalomo lenktyniavimo žemesnėse lygose. Yra išimčių, kuomet FIA komisija slaptu balsavimu gali nuspręsti, ar išduoti superlicenciją pilotui, kuris tėra nuvažiavęs 300 km lenktynių greičiu su tam tikru bolidu bandymuose.

## Nuorodos
* FIA reglamentas (2008 m. sausio 30 d.)
Greičiausias ratas

**Greičiausias ratas** – autosporto lenktynėse žiedinėje trasoje lenktynininko įveiktas ratas nuvažiuotas greičiausiai.

Fiksuojama Formulėje 1, Moto GP, A1 Grand Prix, GP2 lenktynių serijose. A1 Grand Prix ir GP2 už greičiausiai įveiktą ratą lenktynininkui skiriami taškai. Iki 1960 sezono (imtinai) Formulės 1 lenktynėse buvo skiriamas 1 taškas.

### Formulė 1 greičiausi ratai

(Storesniu šriftu pažymėti šiuo metu lenktyniaujantys sportininkai)

### Moto GP greičiausi ratai

(Storesniu šriftu pažymėti šiuo metu lenktyniaujantys sportininkai)

## Nuorodos
* Moto GP greičiausių ratų statistika (motogp.com)
Serbijos ir Juodkalnijos futbolo taurė

**Serbijos ir Juodkalnijos futbolo taurė** (; iki 2003 m. vasario ***Jugoslavijos FR futbolo taurė***) – pagrindinis Serbijos ir Juodkalnijos futbolo atkrintamųjų varžybų turnyras. Taurės laimėtojas patekdavo į UEFA taurių taurės, nuo 1999 m. – į UEFA taurės turnyrą.

## Istorija

Vyko nuo 1992 m. iki 2006 m., dalyvaudavo 32 komandos.

## Titulai

1993–2006 m. taurę yra laimėję 4 klubai, tarp jų daugiausia – „Crvena zvezda“ (9 titulai).

|-
| Crvena zvezda Beograd || 9 || 1993, 1995, 1996, 1997, 1999, 2000, 2002, 2004, 2006
|-
| Partizan Beograd || 3 || 1994, 1998, 2001
|-
| Sartid Smederevo || 1 || 2003
|-
| Zeleznik Beograd || 1 || 2005
|}

## Finalai

|-
|  || Crvena zvezda Beograd || Partizan Beograd || 0-1 ir 1-0 (baud. 5-4)
|-
|  || Partizan Beograd || Spartak Subotica || 3-2 ir 6-1
|-
|  || Crvena zvezda Beograd || Obilic Beograd || 4-0 ir 0-0
|-
|  || Crvena zvezda Beograd || Partizan Beograd || 3-0 ir 3-1
|-
|  || Crvena zvezda Beograd || Vojvodina Novi Sad || 0-0 ir 1-0
|-
|  || Partizan Beograd || Obilic Beograd || 0-0 ir 2-0
|-
|  || Crvena zvezda Beograd || Partizan Beograd || 4-2
|-
|  || Crvena zvezda Beograd || Napredak Krusevac || 4-0
|-
|  || Partizan Beograd || Crvena zvezda Beograd || 1-0
|-
|  || Crvena zvezda Beograd || Sartid Smederevo || 1-0
|-
|  || Sartid Smederevo || Crvena zvezda Beograd || 1-0 (auks. įv.)
|-
|  || Crvena zvezda Beograd || Buducnost Banatski Dvor || 1-0
|-
|  || Zeleznik Beograd || Crvena zvezda Beograd || 1-0
|-
|  || Crvena zvezda Beograd || OFK Beograd || 4-2 (prat.)
|}

## Nuorodos
* Yugoslavia/Serbia (and Montenegro) - Cup Finals (Rsssf.org)
* Samtlige pokalfinaler fra Jugoslavien / Serbien (Foot.dk)
* Serbia and Montenegro Cup (Soccerway.com)
Chanija

**Chanija** – miestas Graikijoje, Kretos vakaruose, antras pagal gyventojų skaičių salos miestas. Prefektūros centras. Chanija įsikūrusi šiaurinėje pakrantėje, už 145 km į vakarus nuo pagrindinio salos miesto Herakliono.

## Istorija

Miestas iškilo Antikos ir Bizantijos epochų laikotarpiu vietoje Kidonijos gyvenvietės. Chanijoje Venecijos valdymo laikais buvo įkurta sostinė. 6 km į šiaurės vakarus nuo Chanijos Akrotiri pusiasalio (Χερσόνησος Ακρωτήρίου) sąsmaukoje yra įsikūrusi karinė bazė bei **Britanijos tautų sandraugos karių kapinės**, kuriose palaidota daugiau kaip 1500 britų, australų ir Naujosios Zelandijos karių, žuvusių Kretos mūšyje.

## Sportas
* Chania FC – futbolo klubas;

## Architektūra

Miestą būtų galima suskirstyti į senamiestį ir naujamiestį. Nors daugelis senųjų pastatų buvo sunaikinti karų ir plėšimų, senasis miestas – tai tarsi muziejus po atviru dangumi su puikiais Venecijos architektūros, susimaišiusios su turkų ir neoklasikiniais elementais, pavyzdžiais. Ši sritis dažnai vadinama rytų Venecija.

Šalia daugybės architektūrinių paminklų būtų galima paminėti šiuos, vertus dėmesio, objektus:
* Vidinės Venecijos tvirtovės sienos, kurių statybai panaudoti antikinių pastatų fragmentai
* Išorinės Venecijos tvirtovės sienos
* Senasis uostas, Mažoji tvirtovė
* Archeologijos muziejus (įsikūręs Šv. Pranciškaus sobore) su nuostabiu turkišku fontanu kieme
* Venecijos tipo gatvelės

Turkų valdymo ir XX a. pradžios žymesni objektai:
* Pirtys Chalidono gatvėje
* Chasan-pašos mečetė
* Minaretai
* Miesto turgaus statiniai
* Regento rūmai

Pietuose Chanijos senamiestis jungiasi su naujuoju miestu. Vakarinėje dalyje driekiasi smėlio paplūdimiai, iš kurių išskirtinis Elafoniso – rožinio smėlio paplūdimys.
FK Spartak Subotica

**Suboticos „Spartak“** – Serbijos futbolo klubas iš Suboticos.

## Istorija
Klubo ištakos siekia 1945 m. Galutinai subyrėjus Jugoslavijai, rungtyniavo Serbijos čempionatuose. 

2006–2007 m. sezone žaidė Pirmoje lygoje, bet liko devyniolikti ir iškrito į žemesnį divizioną.

2007–2008 m. sezoną praleido Serbijos lygoje (III), o laimėję Vojvodinos lygoje, perkelti į aukštesnę pakopą.

2008–2009 m. sezone žaidė Pirmoje lygoje (II), nors liko ketvirti, po sezono buvo perkelti į stipriausią šalies lygą.

Nuo 2009–2010 m. sezono rungtyniavo Serbijos Superlygoje.

## Sezonai

|}

## Spalvinė gama

## Emblema

Spartak Subotica.svg|Emblema
FK Spartak Subotica emblema.png|Emblema


## Apranga
; Sportinės aprangos pokyčiai.
* Namuose žaidžia balta mėlyna apranga. 

## Pasiekimai

## Garsesni žaidėjai
*  Srđan Hrstić

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Arthur Rimbaud

**Žanas Nikolas Artūras Rembo** (*Jean Nicolas Arthur Rimbaud*, 1854 m. spalio 20 d. – 1891 m. lapkričio 10 d.) – prancūzų poetas, vienas aktyviausių dekadentų. Garsiausius savo kūrinius sukūrė dar paauglystėje.

## Kūriniai
* *Poésies* (apie 1869–1873)
* *Le bateau ivre* (1871)
* *Une Saison en Enfer* (1873, išversta ir į lietuvių kalbą)
* *Illuminations* (1874, išversta ir į lietuvių kalbą)
* *Lettres* (1870–1891)
* *Le Soleil Était Encore Chaud* (1866)
* *Proses Évangeliques* (1872)

## Nuorodos

* Apie A. Rembo
Paplūdimys

**Paplūdimys** – lėkšta jūros, ežero, upės ar kitokio vandens telkinio kranto dalis, kurios lygis nedaug iškilęs virš vandens lygio, susidariusi veikiant bangoms. Tai jūros link pasviręs sausumos ruožas tarp kranto linijos ir pajūrio kopų ar aukštumų (arba aukštosios kranto dalies). Sudarytas iš smulkių uolienų dalelių: smėlio, žvyro, gargždo, žvirgždo, atsitiktinių riedulių. Taip pat būna kriauklių, koralų liekanų. Paplūdimiai susidaro dėl akumuliacijos proceso, bangoms nešant ir nusodinant uolienas ant kranto. Dažnai vėjas iš sunešto smėlio supusto pakrantės kopas.

Uolėtose ežerų ar jūrų pakrantėse paplūdimių gali nebūti.

Paplūdimiai – svarbi rekreacinė zona. Ypač vertinami smulkaus, minkšto smėlio paplūdimiai.

## Šaltiniai
Li Bai

**Li Bai** (arba **Li Po**, kin.: 李白; pinyin: Lǐ Bái / Lǐ Bó, 701–762 m.) – kinų poetas. Jis kartu su Du Fu laikomas vienu iškiliausių kinų poetų Kinijos literatūros istorijoje. Apie 1100 jo poemų ir eilėraščių išliko iki šių dienų.

Li Bai poeziją Europai pristatė jėzuitų misionierius Pekine Žanas Žozefas Mari Amiotas 1776–1797 m. laikotarpiu. Daugiau vertimų į prancūzų kalbą paskelbė Sent Deniso Hervėjaus markizas Mari Žanas Leonas 1862 m. savo leidinyje *Poésies de l'Époque des Thang*.

## Išnašos

## Nuorodos

* www.chinese - poems.com 20 Li Bai poemų.
FK Voždovac

**Belgrado „Voždovac“** – Serbijos futbolo klubas iš Belgrado.

## Istorija
Klubo ištakos siekia 1912 m., kai radosi futbolo ekipa žinoma kaip **SK Dušanovac**. Klubui vadovavo Danilo Stojanović, dar žinomas kaip „Čika Dača“, buvo ir treneris. Klubas pavadintas Dušanovaco, Belgrado priemiesčio, vardu. Iš pradžių komandoje žaidė Ekonomikos gimnazijos mokiniai. 

1929 m. pervadintas į **Voždovački SK** (Voždovački sport klub). 

1963–1964 m. sezone tapo Serbijos Respublikos lygos nugalėtojais, vėliau pateko į Jugoslavijos trečiąją lygą ir, galiausiai, į Jugoslavijos antrąją lygą. 

1973 m. buvo likviduotas kitas vietinis klubas Belgrado „Sloboda“, veikęs (1953–1973 m.), tad Belgrado miesto savivaldybės nusprendė „Slobodos“ žemę perduoti „Voždovački“. Netrukus klubas pakeitė pavadinimą į „Voždovac“. Ilgą laiką rungtyniavo žemesnėse Serbijos lygose iki 2003–2004 m. sezono, kai tapo Serbijos lygos Belgrado zonos nugalėtojais. Po sezono buvo perkelti į Serbijos pirmąją lygą (II pakopa).

2005 m. prie „Voždovac“ klubo prijungtas FK Železnik klubas. 2005 m. birželio 28 d. Železnikas iškovojo Serbijos ir Juodkalnijos taurę, tačiau dėl finansinių sunkumų susijungė su „Voždovac“. Tada „Voždovac“ buvo perkelti į 2005–2006 m. Serbijos ir Juodkalnijos pirmąją lygą, užėmė trečią vietą ir pateko į Europos varžybas, tačiau dėl besitęsiančių finansinių problemų klubo vadovai nusprendė neprašyti licencijos Europos varžyboms.

### Serbijos čempionatai
Galutinai subyrėjus Jugoslavijai, 2006–2007 m. sezone pateko į Serbijos Superlygą. tarp dvylikos dalyvių liko vienuoliktoje vietoje ir iškrito į žemesnį divizioną. Netrukus iškrito ir iš Pirmos lygos (II). Tris sezonus praleido Serbijos lygoje (III). 2012–2013 m. sezone Pirmoje lygoje buvo treti, tačiau buvo perkelti į Superlygą.

Nuo 2013–2014 m. sezono rungtyniavo Serbijos Superlygoje. Klubas atsisakė senojo logotipo, o naujame puikavosi drakonas.

## Sezonai

|}

## Apranga
; Sportinės aprangos pokyčiai.
* Namuose žaidžia balta raudona apranga. 

## Spalvinė gama

## Emblema

FK Voždovac.svg|Senoji emblema
FK Voždovac emblema su drakonu.png|Dabartinė emblema


## Pasiekimai

## Lietuviai
*  Justas Lasickas, saugas, 2019–2022 m.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Imola

**Imola** – Italijos miestas Bolonijos provincijoje, Emilijos-Romanijos regione. Per miestą teka Santerno upė.

Tradiciškai buvo vartai į istorinį Romanijos regioną.

## Istorija
Anksčiau miestas vadintas *Forum Cornelii*, kurį 82 m. pr. m. e. įkūrė Romos diktatorius Lucijus Kornelijus Sula. Greitai miestas tapo prekybos centru, žinomu savo keramikos dirbiniais.

Imolos vardu miestas žinomas nuo VII a., taip jį vadino germanų tauta lombardai.

## Giminingi miestai
*  Pula, Kroatija
*  Kolčesteris, Jungtinė Karalystė
*  Ženviljė, Prancūzija
*  Veinheimas, Vokietija

## Sportas
2020 m. mieste vyko 2020 m. pasaulio plento čempionatas.

Šalia miesto yra lenktynių trasa, kurioje vyksta Formulės 1 Grand Prix ir kitos autolenktynės. Trasa pastatyta 1953 m.

## Šaltiniai
Verifikacija

**Verifikacija** – autentiškumo patvirtinimas, hipotezės ar teorijos teisingumo nustatymo procedūra.

Verifikacijos principas – mokslo kriterijus, kuriuo remiantis sprendimas turėtų galimybę būti patikrintas patyrimu, kad galėtų tapti moksliniu. Verifikavimas – tai galimybė patikrinti teoriją praktiškai.
SK Jugoslavija

**Belgrado „Jugoslavija“** – buvęs Serbijos futbolo klubas iš Belgrado.

## Istorija

1938 m. „Jugoslavija“ viešėjo Lietuvoje, kur 2:5 pralaimėjo Kauno „Kovui“ ir 3:1 įveikė Kauno rinktinę. Klubas išformuotas atėjus į valdžią komunistams. Didžioji dalis turto, įskaitant ir stadioną, perduoti naujam Crvena Zvezda Beograd klubui.

## Pasiekimai

## Išnašos

## Nuorodos
*
SK Slavija Osijek

**SK Slavija Osijek** – buvęs Kroatijos futbolo klubas iš Osijeko. Tai sėkmingiausias kroatų klubas tarpukariu. Išformuotas komunistams atėjus į valdžią.

## Pasiekimai

## Išnašos

## Nuorodos
* }
FK Bačka 1901

**Suboticos „Bačka“** – Serbijos futbolo klubas iš Suboticos.

## Istorija
Seniausias Serbijos futbolo klubas, kuris įkurtas 1901 m. 1925 m. čempionate buvo trečioje vietoje. Tai aukščiausias klubo pasiekimas per visą veiklos istoriją. Nuo 2006 m., kai galtutinai subyrėjo Jugoslavija, rungtyniavo Serbijos čempionatuose.

## Pasiekimai

## Sezonai

|}Šaltinis:

## Apranga

; Sportinės aprangos pokyčiai.
* Namuose žaidžia balta raudona apranga. 

## Išnašos

## Nuorodos
* Srbijasport.net Vojvodinos lyga
* Suboticadanas.info
FK Radnički Beograd

**Belgrado „Radnički“** – Serbijos futbolo klubas iš Belgrado.

## Istorija
1920 m. balandžio 20 d. laikoma klubo įkūrimo data. Kitados rungtyniavo aukščiausioje lygoje.

2021–2022 m. rungtyniavo Serbijos lygoje, trečioje pakopoje. Belgrado grupėje užėmė pirmą vietą ir pateko į Pirmą lygą (antra pakopa)

### Pirma lyga
Nuo 2022–2023 m. sezone žaidė Pirmoje lygoje (II). Debiutiniame sezone užėmė aštuntą vietą. 

2023–2024 m. sezone rungtyniavo Pirmoje lygoje.

## Sezonai

|}

## Pasiekimai

## Spalvinė gama

## Apranga
; Sportinės aprangos pokyčiai.
* Namuose žaidžia raudona geltona apranga. 

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
KF Trepça Mitrovicë

**KF Trepça Mitrovicë** – Kosovo futbolo klubas iš Kosovo Mitrovicos. 

## Istorija

## Pasiekimai

## Sezonai

|}

## Apranga
; Sportinės aprangos pokyčiai.
* Namuose žaidžia x apranga. 

## Išnašos

## Nuorodos
* Globalsportsarchive
* RSSSF duomenų bazė
FK Naša krila

**Belgrado „Naša Krila“** – buvęs Serbijos futbolo klubas iš Belgrado priemiesčio Zemuno. Atstovavo oro karines pajėgoms.

## Istorija
1947 m. suburta futbolo ekipa, kuri vadinosi Naša Krila (). Jie atstovavo Jugoslavijos KOP (karinėms oro pajėgoms).

1950 m. ekipa buvo išformuota.

## Pasiekimai
; Jugoslavijos Pirma lyga (D1):
: 5 vieta 1948–1949 m.

## Spalvinė gama

## Išnašos

## Nuorodos
* footballfacts.ru
Mikailaičiai

**Mikailaičiai** – kaimas Šiaulių rajono savivaldybėje, 0,3 km nuo kelio , 7 km į rytus nuo Šiaulių, 3,5 km į šiaurę nuo Kairių.

## Gyventojai

## Šaltiniai
Sėkmė avansu

**Sėkmė avansu** () – 2000 m. JAV režisierės Mimi Leder () drama pagal Ketrin Rajan Hid () to paties pavadinimo knygą. Peržiūros amžiaus riba : N-7.

Filmo premjera įvyko 2000 m. spalio 12 d. JAV.
## Siužetas

Septintos klasės mokinys Trevoras, atlikdamas savo mokytojo Judžino užduotį, kurios idėja – padaryti pasaulį geresnį, pats sugalvoja planą. Jo esmė tokia – kiekvienas žmogus, neieškodamas jokios ypatingos priežasties, padaro gerą darbą trims pažįstamiems žmonėms. Šie savo ruožtu privalo padaryti tą patį kitiems trims.

Remdamasis savo susikurta teorija, Trevoras bando padėti trims nelaimingiems suaugusiesiems – benamiui Džeriui, suvargusiai savo motinai ir savo mokyklos mokytojui Judžinui, kenčiančiam dėl fizinės negalios – nudegimų subjauroto kūno. 

Pakankamai utopiškas vaikiškas noras, neįgyvendinama svajonė pakeisti pasaulį, žmonių mąstymą ir viską nupiešti baltą spalva. Paprasta mintis, bet, deja, sunkiai įsivaizduojama realybėje. Ir vis tik, o jei?…

## Aktoriai
* Heilis Džoilas Osmentas – Trevoras McKinney
* Helen Hunt – Trevoro mama Arlene McKinney
* Kevinas Speisis – mokytojas Judžinas Simonet
* Džei Moras – žurnalistas Krisas
* Džeimsas Kevizelas – benamis Džeris
* Endži Dikinson – Trevoro močiūtė Greisė
* Džonas Bon Džovis – Trevoro tėvas
ir kt.

## Išnašos

## Nuorodos
* Apdovanojimai ir nominacijos (anglų kalba)
FK Radnički Sombor

**Somboro „Radnički“** – Serbijos futbolo klubas iš Somboro.

## Istorija

Klubas įkurtas 1912 m., iki I pasaulinio karo buvo Austrijoje-Vengrijoje. 1924 m. pasiekė Jugoslavijos pirmenybių pusfinalį. II pasaulinio karo metais žaidė Vengrijos varžybose. Po karo įsijungė į Jugoslavijos varžybas, žaidė II lygoje. XXI a. pradžioje buvo pasiekęs Serbijos I lygą.

## Pasiekimai

## Šaltiniai

## Nuorodos
* SOCCERWAY
NAK Novi Sad

**NAK Novi Sad** – buvęs Serbijos futbolo klubas iš Novi Sado.

## Istorija
Klubo ištakos siekia 1910 m. Klubas įkurtas dar gyvuojant Austrijos ir Vengrijos imperijai. Tuo metu tai buvo vengriškas klubas. Po pirmojo pasaulinio karo miestas atiteko naujai sukurtai Serbų, kroatų ir slovėnų karalystei, vėliau pavadinta Jugoslavija.

1936 m. šis klubas iškovojo trečią vietą Jugoslavijos čempionate.

Nustojo gyvuoti 1945 m.

## Pavadinimų kaita
* **[[1910]]–[[1920]]** **Ujvidéki Athletikai Club**
* **[[1920]]–[[1941]]** **Novosadski Atletski Klub**
* **[[1941]]–[[1945]]** **Újvidéki Athletikai Club**

## Pasiekimai

## Išnašos

## Nuorodos
* MagyarFutball (vengrų k.)
* RSSSF duomenų bazė 
* RSSSF duomenų bazė
Šiubaičiai

**Šiubaičiai** – kaimas Šiaulių rajono savivaldybėje, 0,5 km į šiaurę nuo kelio Kairiai–Degučiai, 3 km į rytus nuo Kairių.

## Istorija

## Gyventojai

## Šaltiniai
Broliai Marksai

**Broliai Marksai** – populiarūs broliai komikai, vaidinę vodeviliuose, spektakliuose ir filmuose.

## Biografija
Broliai Marksai gimė žydų imigrantų šeimoje JAV. Jų motina Minė Šionberg buvo kilusi iš Dornumo, Rytų Fryzijos, o jų tėvas Simonas Mariksas (vėliau pasikeitęs vardą į Semo Markso, scenoje turėjęs pseudonimą „Frenčis“) buvo iš Elzaso (dabar Prancūzija) ir dirbo siuvėju

## Broliai Marksai

Broliai:

## Filmografija

Filmai, kuriuose vaidino visi 4 broliai Marksai:
* *[[Humor Risk]]* (1921), vienąkart parodytas ir neišleistas; manoma dingęs
* *[[The Cocoanuts]]* (1929), išleistas Paramount Pictures
* *[[Animal Crackers (filmas)|Animal Crackers]]* (1930), išleistas Paramount
* *[[The House That Shadows Built]]* (1931), išleistas Paramount (trumpas subjektas)
* *[[Monkey Business (1931)|Monkey Business]]* (1931), išleistas Paramount
* *[[Horse Feathers]]* (1932), išleistas Paramount
* *[[Duck Soup]]* (1933), išleistas Paramount

Filmai kuriuose vaidino brolių Marksų trijulė (be Zepo):
* *[[A Night at the Opera (filmas)|A Night at the Opera]]* (1935), išleistas MGM
* *[[A Day at the Races (filmas)|A Day at the Races]]* (1937), išleistas MGM
* *[[Room Service (1938 filmas)|Room Service]]* (1938), išleistas RKO Radio Pictures
* *[[At the Circus]]* (1939), išleistas MGM
* *[[Go West (filmas)|Go West]]* (1940), išleistas MGM
* *[[The Big Store]]* (1941), išleistas MGM
* *[[A Night in Casablanca]]* (1946), išleistas United Artists
* *[[Love Happy]]* (1949), išleistas United Artists
* *[[The Story of Mankind (1957 filmas)|The Story of Mankind]]* (1957), išleistas Warner Brothers

Solo:
* Graučo:
** *[[Copacabana (filmas)|Copacabana]]* (1947), išleistas United Artists
** *[[Double Dynamite]]* (1951), išleistas RKO
** *[[A Girl in Every Port]]* (1952), išleistas RKO
** *[[Will Success Spoil Rock Hunter?]]* (1957), išleistas 20th Century Fox (uncredited)
** *[[The Mikado]]* (1960 m., televizijai)
** *[[Skidoo (filmas)|Skidoo]]* (1968), išleistas Paramount.
* Harpo:
** *[[Too Many Kisses]]* (1925), išleistas Paramount
** *[[Stage Door Canteen]]* (1943), išleistas United Artists (epizodinis vaidmuo)
* Čiko:
** *[[Papa Romani]]* (1950)
* Zepo:
** *[[A Kiss in the Dark]]* (1925), išleistas Paramount (epizodinis vaidmuo)

## Šaltiniai

## Nuorodos

* 
* www.marx-brothers.org
* Marksologija
* Brolių Marksų muziejus
Dinozaurų nacionalinis paminklas

**Dinozaurų nacionalinis paminklas** – nacionalinis paminklas JAV, Kolorado ir Jutos valstijose. Jo plotas yra 842 km². Jis yra iškilęs 1372-2134 metrus virš jūros lygio. Šioje vietoje randama tūkstančiai prieš 150 mln. metų išnykusių dinozaurų kaulų. Juros periodu ši vieta buvo 60 metrų ilgio upės smėlio sekluma, o ją supančiose vietovėse gyveno dinozaurai.
Norušaičiai

**Norušaičiai** (arba ***Narušaičiai***) – kaimas Šiaulių rajono savivaldybėje, prie kelio , 5 km į rytus nuo Kairių prie Skalvio upelio ir Kruojos santakos. Yra Norušaičių kapinių koplyčia.

## Istorija

Prie kaimo yra archeologinis paminklas Norušaičių senkapiai ir senovinė žiemgalių gyvenvietė (AR1002). Apie 1930 m. į Šiaulių Aušros muziejų pateko keletas VIII-IX a. kapams būdingų dirbinių – keletas įmovinių ietigalių, platusis kalavijas, kryžinis ir trikampe galvute smeigtukai ir kt. Radimo vieta nurodyta netoli Kruojos ir Skalvio santakos.

1916 m. pro kaimą vokiečių kariuomenė nutiesė 600 mm vėžės pločio geležinkelį Gubernija–Pasvalys, kuriuo iki 1972 m. pro Narušaičių geležinkelio stotį važinėjo krovininiai ir keleiviniai traukiniai į Biržus. 1921 m. siaurojo geležinkelio linija pratęsta iš Gubernijos į Šiaulių geležinkelio stotį, 1922 m. – į Biržus, nuo 1938 m. ir į Panevėžį.

## Gyventojai

## Šaltiniai
Grand Titono nacionalinis parkas

**Grand Titono nacionalinis parkas** – nacionalinis parkas JAV, Vajomingo valstijos šiaurės vakaruose, apie 16 km piečiau Jeloustono nacionalinio parko. Abu parkai sudaro 7,3 milijonų ha Didžiojo Jeloustono ekosistemą.

Grand Titono parkas pavadintas Titono kalnų grandinės – aukščiausių kalnų Vajomingo valstijoje, iškilusių virš Džeksonholo stepės, vardu. Kalnai yra jaunesni už Uolinius kalnus. Grand Titono aukščiausia vietovė yra iškilusi 4197 metrų. Grand Titono nacionalinis parkas yra įkurtas 1929 m. Parke gausu ledyninės kilmės ežerų, didžiausia upė – Gyvačių upė. Parko teritorijoje aptinkama daugiau nei tūkstantis rūšių induočių, gausu žinduolių ir paukščių. Parke išplėtota turizmo infrastruktūra.

1950 m. jo teritorija buvo išplėsta.
Veiklioji medžiaga

**Veiklioji medžiaga** – į preparatą įeinantis cheminis junginys, suteikiantis preparatui reikiamą (turimą) veikimą. Veikliąja medžiaga vadinami ir mikroorganizmai ar jų sporos, suteikiantys preparatui gebėjimą veikti, nors jie ir nėra cheminės medžiagos.

Neretai preparatai turi ne vieną, o kelias veikliąsias medžiagas, kurių veikimas gali sudaryti tam tikras kombinacijas:
* Veikliosios medžiagos veikia nepriklausomai.
* Veikliosios medžiagos sustiprina viena kitos veikimą (sinergija).
* Vienos veikliosios medžiagos slopina kitų šalutinį veikimą. Tokios šalutinį veikimą slopinančios medžiagos veikliosiomis medžiagomis gali būti ir nelaikomos.
Kartais veiklioji medžiaga preparate iš tikrųjų būna tokio pavidalo, kuris neturi fiziologinio poveikio. Patekusi į organizmą ji transformuojama į pavidalą, kuris jau veikia fiziologiškai.

Sąvoka *veiklioji medžiaga* naudojama kalbant apie:
* vaistus. Vaistai be veikliosios medžiagos vadinami placebo. Tokių vaistų pavyzdys yra homeopatiniai preparatai.
* pesticidus. Pesticiduose esančios veikliosios medžiagos naikina numatytus organizmus.
* cheminį ir biologinį ginklą
* organizmų nuodus.

Preparato dozė apskaičiuojama pagal veikliosios medžiagos kiekį.

Be veikliosios medžiagos į preparatus įeina ir kitos medžiagos, kurių funkcijos būna pagalbinės. Papildomos medžiagos preparate gali veikti kaip:
* tirpiklis ar skiediklis (pvz., vanduo ar etanolis),
* emulsiklis
* tūrį didinanti medžiaga – taip preparatą lengviau dozuoti ir panaudoti
* dangų pralaidumą veikliajai medžiagai didinančios medžiagos
ir t. t.
Maisto pramonė

**Maisto pramonė** - pramonės šaka, užsiimanti maisto (tiek pusgaminių, tiek gaminių) gamyba.

Artima sritis yra *pašarų pramonė*, kuri kartais laikoma maisto pramonės atšaka.

*Maisto pramonės* () sąvoka nėra griežtai apibrėžta, tad skirtingose šalyse ji aprėpia skirtingo dydžio žmonių veiklos sritį. Pvz., D. Britanijoje ir JAV maisto pramone laikoma visa žmonių veikla, pradedant žemės ūkiu, pramonine medžiokle, žvejyba ir maisto perdirbimu ir baigiant prekyba maisto produktais bei viešuoju maitinimu (restoranų, kavinių ir pan. verslas). Pagal šią plačia sampratą maisto pramonei (maisto industrijai) priskiriama:
* reguliavimas - vietinė, regioninė, nacionalinė ir tarptautinė maisto produktų kokybės ir saugos juos gaminant, laikant ir vartojant, jais prekiaujant priežiūra
* švietimas - akademinis ir profesinis, susijęs su maisto gamyba ir vartojimu
* tyrimai ir produktų kūrimas - susiję su maisto gamybos technologijomis ir receptūromis
* gamybos priemonių gaminimas:
** žemės ūkio priemonių - žemės ūkio chemikalų (trąšos, pesticidai, veterinariniai preparatai), sėklos, žemės ūkio technika ir kt.
** maisto perdirbimo priemonių - staklės ir kiti įrengimai ir kt.
* žemės ūkis - gyvulininkystė, žuvininkystė, augalininkystė ir kt.
* pramoninė žvejyba
* maisto perdirbimas - šviežių produktų paruošimas rinkai (pasterizavimas, fasavimas ir kt.), maisto konservavimas, perdirbtų produktų (dešros, alkoholiniai gėrimai ir kt.) gamyba ir kt.
* rinkodara - naujų produktų paklausos tyrimai, rinkos formavimas ir kt.
* maisto laikymas ir gabenimas - sandėliai, specializuotas transportas ir kt.
* prekyba maistu, viešasis maitinimas

Tuo tarpu Lietuvoje maisto pramone laikoma tik perdirbtų (bent pakuotų, fasuotų) maisto produktų gamyba tam skirtuose cechuose, žuvų perdirbimo laivuose ir kituose panašiose įmonėse. Maisto pramonei paprastai nepriskiriama:
* maistinių gyvulių, augalų auginimas žemės ūkyje, nors ūkiai, kurie tiekia prekybai mėsos gaminius, sūrius, fasuotą sviestą, medų ir kitus žemės ūkio produktus, priskiriami ne tik žemės ūkiui, bet ir maisto pramonei.
* didmeninė ir mažmeninė prekyba maisto produktais
* maisto produktų sandėliavimas ir transportavimas

## Maisto pramonės šakos
* Pieno pramonė
* Duonos pramonė
* Mėsos pramonė
* Žuvies pramonė
* Alkoholinių ir gaiviųjų gėrimų gamyba
* Daržovių ir vaisių perdirbimas
ir kt.

## Taip pat skaitykite

* Monsanto
Nadaukiai

**Nadaukiai** – kaimas Pakruojo rajono savivaldybėje, prie kelio Eimučiai–Dargužai, 2 km į rytus nuo Eimučių.

## Gyventojai

## Šaltiniai
Diktatorius

**Diktatorius** ( – 'įsakinėju') – valstybės vadovas, turintis absoliučią valdžią. Diktatoriais dažniausiai tapdavo kitą diktatorių nuvertus arba ką tik susikūrusių ar nepriklausomybę iškovojusių valstybių, kuriose silpna demokratija, vadovai. 

## Istorija
Senovės Romoje diktatoriumi tapdavo pareigūnai, kuriems ypatingais atvejais (pavyzdžiui, kilus karui) senato nutarimu būdavo suteikiama neribota valstybės valdžia (bet ne ilgiau nei 6 mėnesiams). Kai kurie asmenys tokią valdžią išlaikydavo ilgesnį laiką, pvz., Lucijus Kornelijus Sula ar Gajus Julijus Cezaris. 

Naujaisiais laikais vienais pirmųjų diktatorių galima laikyti Anglijos vadovą Oliverį Kromvelį, Prancūzijos didžiosios revoliucijos veikėją Maksimiljaną Robespjerą bei Prancūzijos imperatorių Napoleoną Bonapartą.

Po I pasaulinio karo (1914–1918) diktatoriais faktiškai tapo ir daugelio Europos valstybių lyderiai (A. Smetona Lietuvoje, J. Pilsudskis Lenkijoje, K. Ulmanis Latvijoje ir kiti).

Po II pasaulinio karo (1939–1945) daugumoje Vakarų Europos šalių įsigalėjo demokratija. Diktatorių čia beveik neliko (išimtys – Fransiskas Franko Ispanijoje ir António de Oliveira Salazar Portugalijoje). XXI a. diktatoriais įvardijami Rusijos prezidentas Vladimiras Putinas, Baltarusijos prezidentas Aleksandras Lukašenka, Sirijos prezidentas Bašaras al-Asadas, Šiaurės Korėjos vadovas Kim Čen Unas.

## Šaltiniai
Daniel Pennac

**Daniel Pennac** (*Danielis Penakas*, tikroji pavardė Daniel Pennacchioni, g. 1944 m. gruodžio 1 d. Kasablankoje, Maroke) – prancūzų rašytojas.

Tai vienas populiariausių šiuolaikinių, savito stiliaus, prancūzų rašytojų, atidus Paryžiaus gyvenimo stebėtojas, savo kūriniais priverčiantis juoktis kiekvieną. Labiausiai jis išgarsėjo savo trilogija apie Malosenų šeimą, kuri išversta į daugelį kalbų.

## Biografija
Danielis Penakas augo Afrikoje ir Pietų Azijoje. Universitetą baigė ir magistro diplomą gavo Nicoje. Iš karto po studijų, 1970 m. pradėjo dirbti profesoriumi Soissons koledže.

1973 m. išleidžia savo pirmąją esė – pamfletą "Le Service militaire au service de qui? ". Kartu su kūriniu atsiranda ir slapyvardis *Pennac*, nenorint savo kūryba apsunkinti tėvo, karo politechniko. Savo malonumui toliau D. Penakas rašo vaikams. Kurį laiką dar pagyvena Prancūzijos pietuose, truputį Brazilijoje, kol galiausiai įsikuria Belvilyje, kosmopolitiškame ir populiariame Paryžiaus kvartale ir grįžta prie suaugusiųjų kūrinių su Malosenų šeima.

1985 m. pasirodė pirmoji knyga „Žmogėdrų laimei“. Atsiskleidžia jo stilius: ritmingas, slidus, šelmiškas. Malosenų istorijos iš karto tampa sagomis („Fėja su karabinu“, „Mažoji prekiautoja proza“, „Mesjė Malosenas“, „Su aistros vaisiais“). 1992 m. išleista esė apie skaitymą „Kaip romanas“. Knygoje D. Penakas norėjo išreikšti kritišką požiūrį į Prancūzijos švietimo sistemos primetamą skaitymą. Skaitymas, anot autoriaus, turėtų teikti džiaugsmą ir neturi būti brukamas prievarta.

Po pertraukos, 1997 m. pasirodė romanas "Messieurs les enfants" (Ponai vaikai) perteiktas ir kinematografiškai paties autoriaus; adresuotas dideliems vaikams. 2004 m. – "Merci" (Ačiū).

2007 m. su knyga "Chagrin d'école" (Sielvartas mokykloje) Dalnielis Penakas pelnė Renaudot prizą.
Budziniškis

**Budziniškis** (arba ***Šiliškiai***) – kaimas Pakruojo rajono savivaldybėje, 1 km į šiaurę nuo Degučių, prie kelio Degučiai–Dvariškiai.

## Istorija

Priklausė Degučių dvarui. Kaimo dalis prie Degučių vadinta Magiliavu, matyt, dėl kaimo pakraštyje esančių Maro kapelių. Dalis kapelių sunaikinta sovietmečiu statant kolūkinį aerodromą, dalis 2008 m. rekonstruojant kelią Šiauliai–Pakruojis. Išlikusią kapelių dalį Degučių liaudies meistras Kazys Kličius pažymėjo pastatydamas kryžių.

## Gyventojai

## Šaltiniai
Monterėjaus įlankos jūrų draustinis

**Monterėjaus įlankos jūrų draustinis** – valstybinis draustinis JAV, Kalifornijoje. Jis yra didžiausias iš 14 JAV esančių nacionalinių parkų jūrų draustinių. Monterėjaus įlankos nacionalinis jūros draustinis tęsiasi iki centrinės Kalifornijos Ramiojo vandenyno pakrante nuo San Francisko pietinės dalies iki Santa Barbaros link ir nusitęsia 50 km į vandenyną. Šio draustinio vandenis praturtina giluminiai vandenys. Draustinyje gyvena didieji baltieji rykliai, Kalifornijos jūrų liūtai, ruoniai ir migruojantys paukščiai. Pakrantėse šis draustinis garsėja laminarijų miškais.
Kanjonų žemės nacionalinis parkas

**Kanjonų žemės nacionalinis parkas** () – nacionalinis parkas JAV, rytų Jutoje, tuojau į pietvakarius nuo Moabo, kur Grin Riveris () įteka į Kolorado upę. Įsteigtas 1964 m.

Parkas pasižymi spalvingo smiltainio kraštovaizdžiais: kanjonais, plokščiakalniais, atlikuonimis, uolomis. Upės dalija parką į 4 sritis: Dangaus Salą (*the Island in the Sky*), Adatas (*the Needles*), Mazgą (*Maze*) bei atokiau (už 13 km) esantį Pasagos kanjoną (*Horseshoe Canyon*).

Parko aukščiausia vietovė yra Katedros ragas, kuri siekia 2170 metrus. Kanjonų gylis yra daugiau kaip 650 metrų.

## Galerija

File:False Kiva.jpg
File:IslandInTheSky.JPG|Dangaus Sala
File:Butte in Canyonlands.jpeg
File:Canyonlands by snowpeak (1).jpg
File:Upheavaldomeincanyonlands.jpg
File:Islandintheskywithcoloradoriver.jpg|Dangaus Sala
Vaizdas:CanyonlandsNP GreenRiverOverlook.jpg|Regykla į Grin Riverį
File:Canyonlands Needles.jpg|Adatos


## Šaltiniai
The Elder Scrolls: Arena

**The Elder Scrolls: Arena** – 1994 m. pasirodęs pirmasis „The Elder Scrolls“ serijos kompiuterinis žaidimas, skirtas asmeniniams kompiuteriams.

## Apžvalga

„The Elder Scrolls: Arena“ yra pirmasis RPG žanro žaidimas, kurį sukūrė „Bethesda Softworks“ kompanijos žaidimų kūrėjai. Žaidimo režimas yra pirmojo asmens ir valdomas su kompiuterinės pelės pagalba. Žaidėjas turi valdyti vieną personažą pirmuoju asmeniu, keliauti po žaidimo pasaulį, vykdyti įvairias užduotys, kautis su pabaisomis ir priešais, kurti savo paties reputaciją. „The Elder Scrolls: Arena“ žaidimo veiksmas vyksta fantastiniame laikotarpyje, kurį sukurti 1994 m. buvo pakankamai sunku. Žaidimas pasižymi įdomiu siužetu, kuris traukia žaisti žaidimą ilgiau. Nuo 2004 m. žaidimą „The Elder Scrolls: Arena“ galima atsisiųsti nemokamai internetu.

## Siužetas

Piktadarys magas *Jagar Tharn* įkalina imperatorių *Uriel Septim VII* savo sukurtoje dimensijoje ir žaidėjas turi jį išlaisvinti, tačiau yra tik vienintelis būdas išlaisvinti imperatorių… Žaidimo žaidėjui tenka rinkti aštuonias „Staff of Chaos“ dalis, kurios gali išlaisvinti *Uriel Septim VII*. Kai žaidėjas surenka visas „Staff of Chaos“ dalis, jis patenka į naujojo imperatoriaus *Jagar Tharn* miestą, ten žaidėjas jį nužudo ir išgelbsti senąjį imperatorių nuo pražūties.

## Žaidimo klaidos

Žaidimo pradžioje, įžanginiame dialoge, *Uriel Septim VII* buvo pavadintas *Uriel Septim IV*.

## Nuorodos

* http://www.elderscrolls.com/  Oficialus The Elder Scrolls: Arena žaidimo tinklalapis 
* http://www.elderscrolls.com/downloads/  Tinklalapis, kuriame galima atsisiųsti The Elder Scrolls: Arena žaidimą 
* http://www.uesp.net The Elder Scrolls žaidimų serijos mėgėjų svetainė
Keretaras (valstija)

**Keretaras**, buvęs oficialus pavadinimas **Keretaro Arteaga** () – valstija vidurio Meksikoje. Sostinė – Santjago de Keretaras.

Keretaro valstijos plotas yra 11 449 km², ji ribojasi su San Luis Potosi šiaurėje, Gvanachuatu vakaruose, Hidalgu rytuose, Meksiko valstija pietryčiuose ir Mičoakanu pietvakariuose.

## Didžiausi miestai
* Santjago de Keretaras – 797,7 tūkst. gyv. (2020 m.)
* San Chuan del Rijas – 177,7
* El Pueblitas – 115,2
* Churikilija – 39,2
* Tekiskiapanas – 34,9
* San Pedro Martiras – 31,6
* San Chose el Altas – 29,7

## Šaltiniai
XnGine

**XnGine** – grafinis variklis, 1994 m. sukurtas bendrovės „Bethesda Softworks“ ir skirtas kompiuteriniams žaidimams, veikiantiems su Microsoft Windows operacine sistema. Oficialiai išleistas 1997 m. Tais pačiais metais buvo įdiegtas didelės raiškos palaikymas, o 1998 m. žaidimų variklis tapo suderinamas su 3dfx vaizdo plokštėmis.

## Žaidimai

Kompiuteriniai žaidimai su XnGine varikliu:

* *[[The Elder Scrolls: Arena]]* (1994)
* *Terminator: Future Shock* (1995)
* *Terminator: SkyNET* (1996)
* *[[The Elder Scrolls II: Daggerfall]]* (1996)
* *X-Car* (1997)
* *[[The Elder Scrolls Legends: Battlespire]]* (1997)
* *[[The Elder Scrolls Adventures: Redguard]]* (1998)
* *NIRA Intense Import Drag Racing* (1999)

## Išnašos
Upytė (Nevėžis)

**Upytė** – upė Panevėžio rajone; Nevėžio kairysis intakas. Prasideda rajono pietuose, Ramygalos seniūnijoje, į vakarus nuo Daniūnų kaimo. Teka į šiaurės vakarus, ties Ramygala kerta *[[Via Baltica]]* plentą. Toliau teka į šiaurę, prateka Ėriškius. Žemiau santakos su Vešeta pasuka į pietvakarius ir įteka į Nevėžį į vakarus nuo Naujarodžių. Pastatytas Rodų tiltas (inžinerinis paveldas).

Didžiausi intakai: Uslaja, Oželiškė, Dūkinė, Liaušė (kairieji), Obelinė, Linelis, Dubulė, Vešeta (dešinieji).

Ant Upytės yra įrengti 2 tvenkiniai: ties Ėriškiais (14 ha) ir Stepanioniais (59 ha).

Upėvardis kildinamas nuo žodžio *[[upė]]* („vandens srautas“).

## Išnašos
Ieoh Ming Pei

**Jeo Mingas Pėjus** (, geriau žinomas kaip **I. M. Pei**, 1917 m. balandžio 26 d. – 2019 m. gegužės 16 d.) – Prickerio premija nominuotas iš Kinijos kilęs JAV architektas, žinomas kaip paskutinis aukštojo modernizmo architektūros meistras.

Jis dirbo su abstrakčiomis formomis, naudodamas akmenį, betoną, stiklą ir plieną. I. M. Pei yra vienas sėkmingiausių XX amžiaus Azijos architektų, jo darbų yra įvairiose pasaulio vietose, kaip antai Luvro piramidė, Bank of China Tower Honkonge.

## Biografija
I. M. Pei gimė Guangdžou, Guangdone, Kinijoje, garsioje šeimoje iš Sudžou, Dziangsu. Jo tėvas, bankininkas, vėliau tapo Kinijos banko vadovu ir Kinijos centrinio banko valdytoju. Šeima persikėlė į Honkongą, kur I. M. Pei baigė žemesniąją vidurinę mokyklą ir tada persikėlė į Šanchajų, kur jo tėvas ėjo Šanchajaus Kinijos banko vadovo pareigas.

## Nuorodos

* Pei Cobb Freed & Partners oficiali svetainė
* Interviu su I. M. Pei (2004 m. birželis)
Jevgenijus Petrovas

**Jevgenijus Petrovas** (tikr. *Jevgenijus Petrovičius Katajevas*; rus. *Евгений Петров*; 1903 m. lapkričio 30 d., pagal naują kalendorių gruodžio 13 d., Odesoje – 1942 m. liepos 2 d. Rostovo srityje) – populiarus trečiojo ir ketvirtojo dešimtmečių Tarybų Sąjungos rašytojas, dirbęs kartu su Ilja Ilfu. Kito žymaus rusų rašytojo ir dramaturgo Valentino Katajevo brolis.

## Biografija
J. Petrovas gimė Odesoje, mokytojų šeimoje. Būdamas septyniolikos baigė vietinę gimnaziją ir įsidarbino korespondentu Ukrainos telegrafo agentūroje. Po to dirbo kriminalinės paieškos inspektoriumi. 1929 m. išleistoje Ilfo ir Petrovo biografijoje šis faktas komentuojamas taip: „Pirmieji jo literatūriniai bandymai buvo neatpažinto vyriškio lavono apžiūros protokolai.“ 1923 m. J. Petrovas atvyko į Maskvą, kur dirbo žurnaluose „Красный перец“ („Raudonasis pipiras“) ir „Гудок“ („Švilpukas“). Būtent šio leidinio redakcijoje užsimezgė draugystė su Ilja Ilfu.

Pirmasis Ilfo ir Petrovo romanas „Dvylika kėdžių“ („Двенадцать стульев“) pasirodė 1927 m. Šis romanas bei „Aukso veršis“ („Золотой телёнок“), kurių abiejų pagrindinis veikėjas – „didysis kombinatorius“ Ostapas Benderis – ir išgarsino rašytojų duetą.

1937 m., mirus I. Ilfui, J. Petrovas ėmėsi naujo darbo – romano apie Tarybų Sąjungos ateitį. Jo baigti nespėjo. Prasidėjus Antrajam pasauliniam karui, tapo karo reporteriu. Žuvo aviakatastrofoje grįždamas iš apsiausto Sevastopolio miesto į Maskvą – lėktuvas nukrito Rostovo srityje.

## Ilfo ir Petrovo darbai
* „Двенадцать стульев“ („Dvylika kėdžių“); romanas – 1928 m.
* „1001 день, или Новая Шахерезада“ („Tūkstantis ir viena diena arba Naujoji Šecherezada“); satyrinių apsakymų rinkinys – 1929 m.
* „Необыкновенные истории из жизни города Колоколамска“ („Neįtikėtinos istorijos iš Kolokolamsko miesto gyvenimo“); satyrinių apsakymų rinkinys – 1929 m.
* „Золотой телёнок“ („Aukso veršis“); romanas – 1931 m.
* „Тоня“ („Žūklavietė“); novelė – 1937 m.

## Nuorodos
* Informacija iš lib.ru
Fizuli

**Fizuli** (, **Mehmet Ibn Süleyman** , apie 1484–1556) – Sefevidų valstybės rašytojas, poetas, mąstytojas.

Fizuli gimė dabartinio Irako teritorijoje. Jo šeima priklausė bajatų (ogūzų) genčiai. Svarbiausias jo poetinis kūrinys – poema „Leili ir Medžnūnas“. Dar parašė alegorinę poemą „Hašišas ir vynas“, eiliuotą sveikinimą Osmanų sultonui Suleimanui I, politinę satyrą „Skundų knyga“, gazelių, kasidų, prozos kūrinių, čiagatajų–persų kalbų žodyną. Buvo kalifo Alijaus kapo prižiūrėtojas. Fizuli kūryba turėjo įtakos azerų bendrinės kalbos formavimuisi.

## Nuorodos
*  Fuzûlî, interneto archyvas archive.org
* Muhammed Fuzuli — trumpa biografija ir „Leili ir Medžnūnas“ ištraukų vertimai
* FUZULİ 
* Fuzûlî knygoje Stanford J. Shaw's *History of the Ottoman Empire and Modern Turkey*
Įstras

**Įstras** – upė Šiaurės Lietuvoje; Lėvens dešinysis intakas. Prasideda Panevėžio rajone, Žaliojoje girioje, į šiaurę nuo Paliūniškio. Teka pradžioje į pietvakarius, vėliau pasuka į šiaurę, keliskart kerta *[[Via Baltica]]* plentą. Dalis vidurupio ir žemupys patenka į Pasvalio rajoną. Įteka į Lėvenį į šiaurę nuo Talačkonių.

Pagrindiniai intakai – Bernininkas, Kryžių ravas, Laidė (visi dešinieji). Aukštupis kanalizuotas. Slėnio plotis 40–70 km. Sausrų metu vietomis išdžiūsta.

Svarbiausios gyvenvietės prie Įstro: Paįstrys, Gegužinė, Pumpėnai, Talkoniai, Kalnas, Talačkoniai.

Upėvardžio (dar paliudytas kaip *Ystras, Ystra, Įstra*) kilmė neaiški: jei *į-* (*in-*) laikyti priešdėliu (**In-stras*), tada pavadinimas sietinas su *strautas, srautas* („srovė, sruvėjimas“); kita vertus, *į-* tapimas priešdėliu gali būti vėlyvas reiškinys, todėl šaknis gali būti **isr-* su intarpu *-t-* ir gretintina su senuoju Dunojaus pavadinimu *Istros*, Rusijos upe *[[Istra (upė)|Истра]]*, lietuvių *Eisra*, kurie kildinami iš žodžio *eiti* ().

## Išnašos
Stanioniai

**Stanioniai** – kaimas Panevėžio rajono savivaldybėje, 2 km į pietryčius nuo Paįstrio, prie Įstro upės ir kelio . Yra Įstros aerodromas su aviacijos muziejumi. Stovi Baltijos kelio atminimo ženklas.

## Gyventojai

## Šaltiniai